Document ID: /roh_data/filtered/fineweb-2-filterrobots_roh.jsonl.gz/70450

Putin sa mussa puspè
- Glindesdi, 16.3.2015, 14:13
Suenter ch'il president russ Wladimir Putin n'era betg sa preschentà en la publicitad ils davos 10 dis, è el sa mussà tar in inscunter datiers da Son Petersburg.
In zic pallid haja Putin ditg ch'i saja lungurus senza famas, rapporta l'agentura da novitads russa Interfax. Dapi sia davosa preschientscha publica ils 5 da mars avevi dà famas che Putin saja malsaun ubain ch'el daventia bab. Quai aveva il Kreml dementì cun vehemenza.
Entant ha Putin ordinà manevras a parts da l'armada russa en il vest ed il nordvest dal pajais.
RR novitads 14:00